APSTIPRINĀTS

ar SIA “Rīgas nami”

valdes 01.04.2025. lēmumu

(protokols Nr VP/RN-2025-16/1.3-1)

# SIA “Rīgas nami” kustamās mantas - transportlīdzekļa (asenizācijas mucas uz Mercedes Benz 614 bāzes, valsts reģ. Nr. LC307) ELEKTRONISKĀS IZSOLES NOTEIKUMI (2.izsolei)

1. **ELEKTRONISKĀS kustamās mantas atsavināšanas IZSOLES RĪKOTĀJS**

|  |
| --- |
| **SIA “Rīgas nami”**, reģistrācijas numurs 40003109638 ( turpmāk - Sabiedrība) |
| **Juridiskā adrese**: Rātslaukums 5 (ieeja no Svaru ielas), Rīga, LV-1050**Tālrunis**: 66957267, **E-pasts:** rigasnami@rigasnami.lv  | **Norēķinu rekvizīti:**PVN reģ. Nr.: LV40003109638**Kredītiestāde:** AS “SEB banka”**Kredītiestādes kods:** UNLALV2X**Konta Nr**. LV16UNLA0040001650000 |

1. **Speciālie noteikumi**

|  |
| --- |
| **1. Kustamā manta** |
| 1.1. | Atrašanās adrese | Rāmuļu iela 24, Rīga |
| 1.2. | Transporta līdzeklis  | Mercedes Benz 614 |
| 1.3.  | Virsbūves tips | Kravas cisterna |
| 1.4. | Pirmā reģistrācija | 25.05.2004. |
| 1.5. | Dzinēja tilpums, jauda | 4249cm3, 100 kw (136 zs) |
| 1.6. | Virsbūves Nr.  | WDB6683321N114305 |
| 1.7. | Reģistrācijas Nr. | LC307 |
| 1.8. | Odometra rādījums | 157080 km |
| 1.9. | Krāsa  | Zaļa |
| 1.10. | Degviela | Dīzelis |
| 1.11. | Ātrumkārba | Mehāniskā |
| 1.12. | Tehniskā apskate līdz | 13.06.2025. |
| 1.13. | Pilna masa | 5990 kg |
| 1.14. | Pašmasa | 4310 kg |
| 1.15. | Aprīkojums | Hidraulika; Audio aparatūra; Euro:3; Piekare: Lokšņu; Riepu atlikums %: 60/70; Tahogrāfs; ABS; Autonomā apsilde; Cisternas tilpums 2800l, t.sk. asenizācijas tvertne 2000l un skalošanas ūdens tvertne 800l. Vakuumsūknis Jurop PN 58 D, 2020.g.izl., s/n J000129. Augstspiediena ūdens sūknis; Atslēgu skaits: 1, Servisa grāmatiņa: ir. |
| 1.16. | Piezīme | Korozija; Krāsojuma defekti uz virsbūves apakšējās daļas pa perimetru. Motorstundu skaitītāja rādījums 7091h |
| 1.17. | Apskate | Sazinoties ar projektu vadītāju Jāni Geibu, tālr.+371 28391479, janis.geiba@rigasnami.lv darba dienās no plkst.08:00 līdz plkst.17:00 |
| **2. Izsoles veids, kārta, tīmekļvietnes, kur publicēta informācija par izsoli** |
| 2.1. | Izsoles veids | Elektroniskā ar augšupejošu soli  |
| 2.2. | Kārta | Otrā |
| 2.3. | Tīmekļvietnes, kur Izsole publicēta | [www.rigasnami.lv](http://www.rigasnami.lv)<https://lv.lv/lv> <https://izsoles.ta.gov.lv/>[www.ss.com](http://www.ss.com) |
| **3. Izsoles sākumcena, solis, citi noteikumi** |
| 3.1. | Izsoles sākumcena par Kustamo mantu  | **18 615 EUR** |
| 3.2. | Izsoles solis  | **250 EUR** |
| **4. Izsoles nodrošinājuma nauda**  |
| 4.1. | Nodrošinājuma naudas apmērs | **1861.50 EUR**  |
| 4.2. | Apmaksas termiņš | **Līdz Izsoles pieteikuma iesniegšanas dienai**  |
| 4.3. | Izsoles nodrošinājuma naudas norēķinu konta rekvizīti | SIA „Rīgas nami”PVN reģ. Nr.: 40003109638Kredītiestāde: AS “Citadele banka”Kredītiestādes kods: PARXLV22Konta Nr. LV25PARX0007269850007 |
| **5. Izsoles sākuma un beigu datums**  |
| 5.1.  | Izsoles sākums  | **2025.gada 08.aprīlis plkst. 13.00** |
| 5.2. | Izsoles beigas | **2025.gada 09.maijs plkst. 13.00** |
| **6. Elektronisko izsoļu vietnes lietošanas noteikumi** |
| Pirms Izsoles aicinām iepazīties ar elektronisko izsoļu vietnes (turpmāk - EIV) lietošanas noteikumiem tiešsaistē: <https://izsoles.ta.gov.lv/noteikumi/1>  |
| 7. Kontaktpersona, kura sniedz informāciju par Izsoles noteikumiem, ir Sabiedrības Juridiskās nodaļas vecākā juriste Diāna Krūkliņa, tālr.: 66957226 , epasta adrese: diana.kruklina@rigasnami.lv  |
| **7. Pielikumi** |
| 1. pielikums: Transportlīdzekļa novērtēšanas akts Nr. 25/78.
2. pielikums: Pirkuma līguma projekts.
 |

1. **VISPĀRĪGIE NOteikumi**

## Prasības dalībai Izsolē

* 1. Izsolē var piedalīties fiziskas vai juridiska personas (turpmāk - Pretendents), ja tās atbilst šādām prasībām:
		1. Pretendents Noteikumos noteiktajā termiņā un kārtībā iesniedzis pieteikumu dalībai izsolē un tam pievienojamos dokumentus (turpmāk – Pieteikums vai Pieteikuma dokumenti);
		2. Pretendents veicis Noteikumu I daļas 4.1. punktā noteiktās Izsoles nodrošinājuma naudas samaksu;
		3. Pretendentam nav nodokļu parādu, kas kopsummā pārsniedz 150 *euro;*
		4. Pretendentam nav neizpildītu saistību, tai skaitā maksājumu parādu vai citu līgumsaistību, pret Sabiedrību, kas kopsummā pārsniedz 150 *euro*. Minētie nosacījumi attiecas arī uz juridiskas personas valdes locekļiem, dalībniekiem kā arī patiesā labuma guvēju Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē;
		5. Pretendentam nav pasludināts maksātnespējas process, izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu, tiesiskās aizsardzības process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		6. 12 (divpadsmit) mēnešu laikā no Pieteikuma iesniegšanas dienas nav izbeigts starp Sabiedrību un Pretendentu noslēgts līgums, pamatojoties uz noteikto līgumsaistību nepildīšanu no Pretendenta puses;
		7. Pretendents nav sankciju subjekts: attiecībā uz šo personu (starptautisko publisko tiesību subjekts, fiziskā vai juridiskā persona vai cits identificējams subjekts), tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt darbības, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## Pieteikuma Reģistrācija un autorizēšanās Izsolei

* 1. Pretendents, kurš vēlas piedalīties Izsolē:

2.1.1. reģistrējas Izsoles dalībnieku reģistrā, līdz Noteikumu 5.2. punktā norādītajam datumam un laikam, izmantojot EIV <https://izsoles.ta.gov.lv/>;

2.1.2. EIV nosūta Sabiedrībai lūgumu autorizēt to dalībai Izsolē;

2.1.3. veic EIV apmaksu par dalību Izsolē normatīvajos aktos noteiktajā apmērā saskaņā ar EIV sagatavotu rēķinu.

2.1.4. 3 (trīs) darba dienu laikā pēc apakšpunktā 2.1.3. minētā rēķina apmaksas Sabiedrība autorizē dalībai Izsolē Pretendentus, kuri atbilst Izsoles noteikumu prasībām.

## Izsoles norise un pārtraukšana

* 1. Izsoles procesa norisi reglamentē Tiesu administrācijas elektroniskās izsoļu vietnes (<https://izsoles.ta.gov.lv/>) noteikumi
	2. Izsolei autorizētie Pretendenti drīkst izdarīt solījumus visā Izsoles norises laikā.
	3. Izsoles solis nevar būt zemāks par viena Izsoles soļa summu.
	4. Sabiedrība var pārtraukt Izsoli, ja:
		1. tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu;
	5. Izsole tiek noslēgta Izsoles sludinājumā norādītajā dienā pulksten 13.00. Ja norādītā diena iekrīt brīvdienā vai svētku dienā, – nākamajā darbdienā līdz pulksten 13.00.
	6. Ja pēdējo 5 (piecu) minūšu laikā pirms Izsoles noslēgšanai noteiktā laika tiek reģistrēts solījums, Izsoles laiks automātiski tiek pagarināts par 5 (piecām) minūtēm.
	7. Ja pēdējās 1 (vienas) stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbdienas pulksten 13.00.
	8. Pēc Izsoles noslēgšanas solījumi vairs netiek reģistrēti un EIV tiek norādīts Izsoles noslēguma datums, laiks un pēdējais izdarītais solījums.
	9. Pēc Izsoles noslēgšanas Sabiedrība saņem EIV automātiski sagatavotu Izsoles aktu.

## Izsoles rezultāta apstiprināšana

* 1. EIV automātiski sagatavo aktu par izsoles objekta pārdošanu pēc izsoles noslēguma laika.
	2. EIV Izsoles aktu 7 (septiņu) dienu laikā izskata un apstiprina Sabiedrības Kustamās mantas izsoles komisijas (turpmāk tekstā - Komisija) sēdē. Komisijas sēdi protokolē. Protokolu paraksta klātesošie Komisijas locekļi. Protokolam tiek pievienots EIV automātiski sagatavotais Izsoles akts, kas ir neatņemama protokola sastāvdaļa.
	3. Ja Izsole tiek atzīta par notikušu un ir noskaidrots Pretendents, kurš piedāvājis augstāko pirkuma maksu, Komisija pieņem lēmumu par Izsoles rezultātu apstiprināšanu un iesniedz lēmumu apstiprināšanai Sabiedrības valdei.

## Līguma slēgšana un pirkuma maksas samaksas

* 1. Sabiedrība pirkuma līgumu (turpmāk – Līgums) noslēdz ar Pretendentu, kurš nosolījis visaugstāko pirkuma maksu par Kustamo mantu. Pretendents slēdz Līgumu un samaksā pirkuma maksu termiņā, kas nav ilgāks par 20 (divdesmit) dienām no izsoles rezultāta apstiprināšanas dienas. Ja Pretendents iepriekš minētajā termiņā neparaksta Līgumu un nesamaksā pirkuma maksu, ir uzskatāms, ka tas no Līguma slēgšanas ir atteicies.
	2. Pretendenta atteikums noslēgt pirkuma līgumu nosūtāms uz epastu: rigasnami@rigasnami.lv.
	3. Ja pirkuma tiesību ieguvušais Pretendents Sabiedrības noteiktā termiņā Līgumu neparaksta un nesamaksā pirkuma maksu, Sabiedrība attiecīgi piedāvā slēgt Līgumu un samaksāt pirkuma maksu nākamajam Pretendentam, kurš piedāvājis augstāko pirkuma maksu.
	4. Pretendents, kurš nosolījis nākamo augstāko pirkuma maksu par Kustamo mantu, atbildi uz Sabiedrības piedāvājumu sniedz 14 (četrpadsmit) dienu laikā pēc tā saņemšanas. Ja Pretendents piekrīt parakstīt Līgumu par viņa nosolīto augstāko pirkuma maksu, viņš paraksta Līgumu ar Sabiedrību savstarpēji saskaņotā termiņā, kas nav ilgāks par 10 (desmit) darbdienām no Līguma projekta nosūtīšanas dienas. Ja iepriekš minētajā termiņā Pretendents, kurš nosolījis nākamo augstāko pirkuma maksu Līgumu neparaksta, iesniedzot vai neiesniedzot attiecīgu atteikumu, ir uzskatāms, ka Pretendents no Līguma slēgšanas ir atteicies.

## Nenotikusi, spēkā neesoša un atkārtota Izsole

* 1. Izsole atzīstama par nenotikušu, ja:
		1. Izsolei nav reģistrējies neviens Pretendents;
		2. neviens Izsoles Pretendents nepiedalās solīšanā;
		3. neviens Pretendents neatbilst Noteikumos noteiktajām prasībām;
		4. neviens no Pretendentiem, kurš ieguvis tiesības slēgt Līgumu, nenoslēdz to Sabiedrības noteiktajā termiņā.
	2. Izsole tiek atzīta par spēkā neesošu, ja:
		1. Izsole izziņota, pārkāpjot šos Noteikumus;
		2. tiek noskaidrots, ka nepamatoti noraidīta kāda Pretendenta piedalīšanās Izsolē;
		3. Tiesu administrācija (EIV turētājs un pārzinis) izmantojot vietni vai nosūtot paziņojumu uz pakalpojuma saņēmēja e-pasta adresi, ir informējusi Izsoles organizatoru par plānotajiem pārtraukumiem EIV darbībā;
		4. pirkuma tiesības iegūst persona, kurai nav bijušas tiesības piedalīties Izsolē.
	3. Pretenzijas ar pierādījumiem par Noteikumu 6.2.punktā minētajiem pārkāpumiem var pieteikt Komisijai ne vēlāk kā 3 (trīs) darba dienu laikā pēc Izsoles norises dienas. Komisija 3 (trīs) darba dienu laikā pēc pretenzijas saņemšanas pieņem lēmumu par Izsoles atzīšanu par spēkā neesošu vai pretenzijas noraidīšanu.

## Izsoles nodrošinājuma naudas atmaksa

* 1. Izsoles uzvarētāja iemaksātā nodrošinājuma nauda tiek ieskaitīta pirkuma maksas samaksā.
	2. Izsoles nodrošinājuma nauda Pretendentam netiek atmaksāta, ja Izsoles uzvarētājs savu izteikto solījumu vēlāk atsauc vai pēc augstākās cenas nosolīšanas nenoslēdz Līgumu un noteiktajā termiņā nesamaksā pirkuma maksu.
	3. Pretendentiem, kuri nav ieguvuši Kustamās mantas pirkuma tiesības, to iemaksātā Izsoles nodrošinājuma nauda tiek atgriezta, pārskaitot to uz Pretendenta norēķinu kontu 3 (trīs) darba dienu laikā no Izsoles rezultātu apstiprināšanas Sabiedrības valdē.

## Izsoles objekta saņemšana

8.1. Sabiedrība 5 (piecu) darba dienu laikā no Nosolītās cenas saņemšanas:

8.1.1. informē Izsoles uzvarētāju pa tālruni, vai nosūtot paziņojumu uz Izsoles uzvarētāja e-pasta adresi, par ierašanos laiku (kas nevar būt ilgāks par 10 (desmit) darba dienām no Nosolītās cenas saņemšanas) Sabiedrības objektā (Rāmuļu iela 24, Rīga) Izsoles objekta nodošanai valdījumā.

8.1.2. par Izsoles objekta nodošanu īpašumā sastāda pieņemšanas-nodošanas aktu 2 (divos) eksemplāros (viens eksemplārs tiek nodots Sabiedrībai, otrs Izsoles uzvarētājam). Šajā punktā minēto aktu paraksta Sabiedrības pilnvarota persona un Izsoles uzvarētājs vai tā pilnvarotā persona. Ja aktu paraksta Izsoles uzvarētāja pilnvarotā persona, pirms akta parakstīšanas Sabiedrības pilnvarotajai personai tā iesniedz: juridiskām personām – uzņēmuma vadītāja ar paraksta tiesībām parakstīta pilnvaru, kas apliecina pilnvarotās personas tiesības parakstīt šajā punktā minēto aktu, fiziskām personām – notariāli apstiprināta pilnvaru, kas apliecina pilnvarotās personas tiesības parakstīt šajā punktā minēto aktu. Pirms akta parakstīšanas Izsoles uzvarētājam vai tā pilnvarotajai personai obligāti jāuzrāda pase vai personas apliecība;

8.1.3. Pēc akta par Izsoles objekta nodošanu īpašumā parakstīšanas Izsoles uzvarētājs vai tā pilnvarotā persona ar saviem spēkiem un līdzekļiem Izsoles objektu izved no Sabiedrības teritorijas;

8.2. Izsoles uzvarētājs sedz visas izmaksas, kas saistītas ar Izsoles objekta izvešanu no Sabiedrības teritorijas.

8.3. Izsoles uzvarētājam nopirktais Izsoles objekts no Sabiedrības teritorijas jāizved ne vēlāk kā 10 (desmit) darba dienu laikā pēc pirkuma maksas samaksas un pirkuma līguma noslēgšanas.

## Sūdzību iesniegšana.

* 1. Pretendenti var iesniegt sūdzību par Komisijas darbībām, lēmumiem vai Izsoles rezultātiem Sabiedrības valdei 3 (trīs) darba dienu laikā no šo darbību veikšanas brīža. Sūdzība iesniedzama rakstiskā formā.
	2. Sūdzība tiek izskatīta 10 (desmit) darba dienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, Sabiedrībai ir tiesības pagarināt sūdzības izskatīšanas termiņu, par to informējot sūdzības iesniedzēju. Pēc sūdzības izskatīšanas tiek pieņemts lēmums par Izsoles atzīšanu par nenotikušu vai sūdzības noraidīšanu.
	3. Sabiedrības valdes lēmumu var pārsūdzēt tiesā Latvijas Republikas normatīvajos aktos noteiktajā kārtībā.

Pielikums

SIA “Rīgas nami” kustamās mantas – transportlīdzekļa (asenizācijas mucas uz Mercedes Benz 614 bāzes (reģ.Nr.LC307) ELEKTRONISKĀS IZSOLES NOTEIKUMIEM

KUSTAMĀS MANTAS PIRKUMA LĪGUMS Nr. (Projekts)

*Rīgā, dokumenta parakstīšanas datums ir pēdējā pievienotā*

*droša elektroniskā paraksta un tā laika zīmoga datums.*

**SIA “Rīgas nami”**, reģistrācijas Nr. 40003109638, (turpmāk – Pārdevējs) kuras vārdā saskaņā ar 19.02.2025. valdes savstarpējo pilnvarojumu Nr. RN-2025-14-pv/2.6 rīkojas valdes priekšsēdētājs Ojārs Valkers un valdes loceklis Mārcis Budļevskis, no vienas puses, un

**\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_, (turpmāk – Pircējs) kuras vārdā saskaņā ar statūtiem rīkojas \_\_\_\_\_\_, no otras puses, turpmāk katrs atsevišķi vai abi kopā saukti arī Puse/-es,

pamatojoties uz 01.04.2025. valdes sēdes Nr. VP-RN-2025-16/1.3-1, Izsoles komisijas 31.03.2025. Protokolu Nr. 2, \_\_.2025. valdes lēmumu (protokols Nr.VP/RN-\_\_\_\_.), Elektronisko izsoļu vietnes aktu par rezultāta apstiprinājumu, noslēdz šādu pirkuma līgumu (turpmāk – Līgums):

1. **LĪGUMA PRIEKŠMETS**
	1. Pārdevējs pārdod un Pircējs pērk Pārdevējam piederošu kustamo mantu – asenizācijas mucu uz Mercedes Benz 614 bāzes, valsts reģistrācijas Nr LC307; virsbūves Nr. WDB6683321N114305; pirmā reģistrācija 2004.; Dzinēja tilpums 4249cm3, 100 kw (136 zs); odometra rādījums 156718 km; mehāniskā ātrumkārba; dīzelis; krāsa zaļa; pilna masa 5990 kg; tehniskā apskate līdz 13.06.2025. (turpmāk – Manta).
	2. Pārdevējs apliecina, ka Manta pirms Līguma noslēgšanas nevienam citam nav atsavināta, ieķīlāta vai kā citādi apgrūtināta.
	3. Pircējam ir zināma Mantas kvalitāte. Pircējs ir iepazinies ar Mantas faktisko un tiesisko stāvokli līdz Līguma noslēgšanas brīdim un atzīst to sev par noderīgu. Pircējs pēc Līguma parakstīšanas apņemas neizvirzīt Pārdevējam pretenzijas par Mantu.
2. **PIRKUMA MAKSA UN TĀS SAMAKSAS KĀRTĪBA**
	1. Kopējā pirkuma maksa ir \_\_\_\_\_\_\_\_**EUR**  (\_\_\_\_\_\_*euro*\_\_\_\_centi), t.sk. mantas pirkuma maksa **\_\_\_\_\_\_** **EUR** (\_\_\_\_\_*euro*\_\_\_\_\_centi) un pievienotās vērtības nodoklis 21% \_\_\_\_**EUR** (\_\_\_\_\_*euro*\_\_\_\_centi).
		1. Pircējs ir veicis pirkuma maksas daļēju samaksu, iemaksājot Pārdevēja bankas kontā izsoles nodrošinājuma naudu **1 861,50** **EUR** (viens tūkstotis astoņi simti sešdesmit viens eiro 50 centi) apmērā.
	2. Atlikušo pirkuma maksu \_\_\_\_\_\_**EUR** apmērā (\_\_\_\_*euro*\_\_\_\_centi) Pircējs samaksā **līdz 2025.gada\_\_\_\_\_\_\_**
	3. Pircējs veic pirkuma maksas samaksu ar bankas pārskaitījumu uz Pārdevēja norādīto norēķinu kontu. Par maksājumu veikšanas dienu uzskatāms datums, kad maksājums saņemts Pārdevēja kontā.
	4. Ja Pircējs nesamaksā pirkuma maksu pilnā apmērā 2.2.punktā noteiktajā termiņā, ir uzskatāms, ka tas no Līguma ir atteicies un šis Līgums zaudē spēku (bez atsevišķu grozījumu veikšanas) izbeidzoties samaksas termiņa pēdējai dienai. Tādā gadījumā nākamajā dienā pēc Līguma spēka zaudēšanas Pārdevējs piedāvā Mantu izsoles pretendentam, kurš nosolījis nākamo augstāko pirkuma maksu.
3. **MANTAS SAŅEMŠANAS NOTEIKUMI**
	1. Manta (kopā ar attiecīgiem dokumentiem) Pircēja valdījumā tiek nodota ar pieņemšanas - nodošanas aktu (turpmāk – Akts) pēc Mantas pirkuma maksas samaksas pilnā apmērā. Aktu paraksta Pušu pilnvarotās personas.
		1. Ar Akta parakstīšanas dienu Pircējs uzņemas visus riskus un izdevumus pār Mantu.
	2. Manta atrodas Rāmuļu iela 24, Rīga un Pircējs apņemas ne vēlāk kā 10 (desmit) darba dienu laikā pēc Mantas pirkuma maksas samaksas pārņemt Mantu savā valdījumā, pārņemšanas datumu un laiku saskaņojot ar Līgumā norādīto Pārdevēja pārstāvi.
		1. Pircējs apņemas 10 (desmit) darba dienu laikā no Mantas pieņemšanas ar Aktu reģistrēt savas īpašuma tiesības uz Mantu valsts reģistrā.
	3. Puses vienojas, ka gadījumā, ja 3.2. punktā noteiktajos termiņos Manta netiek pārņemta Pircēja valdījumā un/vai valsts reģistrā netiek pārreģistrētas īpašuma tiesības uz Mantu, Pircējs maksā pārdevējam līgumsodu EUR 100 par katru nokavēto dienu.
4. **NOBEIGUMA NOTEIKUMI**
	1. Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas Līguma darbības termiņš. Pircēja atbildība iestājas arī gadījumos, kad konfidencialitātes prasības pārkāpumu pieļauj jebkura Pircēja Līguma izpildē piesaistītā persona.
	2. Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt, kā arī par nepieciešamām darbībām apstākļu novēršanai.
	3. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms Latvijas Republikas tiesā saskaņā ar spēkā esošajiem normatīvajiem aktiem
	4. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
	5. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā saskaņā ar Līgumu un Latvijas Republikā spēkā esošajiem normatīvajiem aktiem.
5. **PERSONAS DATU APSTRĀDES NOTEIKUMI**
	1. Parakstot Līgumu, Pircējs apliecina, ka ir iepazinies ar Pārdevēja personas datu apstrādes noteikumiem “SIA “Rīgas nami” privātuma paziņojums”, kas ir izvietots Pārdevēja mājas lapā <https://www.rigasnami.lv/lv/par-mums/personas-datu-aizsardziba>, kā arī ir informēts, ka šāds paziņojums var tikt vienpusēji mainīts no Pārdevēja puses, publicējot to iepriekš norādītajā Pārdevēja mājas lapā.
	2. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piem., Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
	3. Katra no Pusēm apņemas informēt tās personas, kuras personas dati (piem., kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
6. **CITI NOTEIKUMI**
	1. Pušu pārstāvji Mantas nodošanai un pieņemšanas – nodošanas akta parakstīšanai:
		1. Pārdevēja pārstāvis: Gatis Blumbahs, tālr. +37120266064, gatis.blumbahs@rigasnami.lv;
		2. Pircēja pārstāvis: \_\_\_\_\_\_ , tālr. \_\_\_\_, e-pasts: \_\_\_\_\_\_.lv.
	2. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
	3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
	4. Līgums ir sagatavots un parakstīts latviešu valodā uz 3 (trīs) lapām ar pielikumu “Mantas saraksts” uz 1 ( vienas) lapas un parakstīts elektroniski.
7. **PUŠU REKVIZĪTI UN PARAKSTI**

|  |  |  |  |  |  |
| --- | --- | --- | --- | --- | --- |
|

|  |  |  |  |
| --- | --- | --- | --- |
|

|  |  |
| --- | --- |
| **Pārdevējs:**SIA “Rīgas nami”Reģistrācijas Nr.40003109638Juridiskā adrese: Rātslaukums 5,Rīga, LV-1050 E-pasts: rigasnami@riga.lv Banka: CITADELE BANKA Konta Nr. LV25 PARX 0007 2698 50007Bankas kods: PARXLV22Ojārs Valkers *(paraksts)*Mārcis Budļevskis *(paraksts)* | **Pircējs:** Nosaukums Reģistrācijas Nr.Juridiskā adrese: E-pasts: Banka: Konta Nr. Bankas kods: PARXLV22 |

 |  |

 |  |

*Dokuments parakstīts ar drošu elektronisko parakstu*